ڕەحیم ئاغای ڕەنگینە

ڕەحیم ئاغای ڕەنگینە 

ڕەحیم ئاغای ڕەنگینە (لەدایکبووی کۆتایی سەدەی نۆزدەهەم - کۆچی دوایی ١٩٧٢) کەسایەتییەکی کۆمەڵایەتی و خانەدانێکی ناسراوی ناوچەی شارباژێڕ بووە لە پارێزگای سلێمانی. ئەو یەکێک بووە لە کەسایەتییە دیارەکانی بنەماڵەی بەگزادەکانی شارباژێڕ و نەوەی جوامێر ئاغای ڕەنگینەیە ڕەنگێنەی شارباژێڕ، کە یەکێک بووە لە سوارچاکە پاڵەوانەکانی داستانی دوانزە سوارەی مەریوان. حوسێن خوامراد شەریف (ئارام پێنجوێنی)، دیوانی باخی بلکیان، چاپ ٢٠٠٣، لاپەڕەکانی ١٢٥-١٢٧.

 ڕەچەڵەک و بنەماڵە 
ڕەحیم ئاغا کوڕی فەتاح ئاغای کوڕی ئەحمەد ئاغای کوڕی عەزیز ئاغای کوڕی جوامێر ئاغای ڕەنگینەیە. بنەماڵەکەیان بە یەکێک لە بنەماڵە دێرین و خاوەن پێگەکانی ناوچەی شارباژێڕ دادەنرێت کە ڕۆڵێکی بەرچاویان لە مێژووی کارگێڕی و کۆمەڵایەتیی ناوچەکەدا هەبووە.

 پێگەی کۆمەڵایەتی 
ڕەحیم ئاغا بەهۆی مرۆڤدۆستی و بەخشندەییەکەیەوە ناوبانگێکی زۆری لە شارباژێڕ و دەوروبەری هەبووە. دیوەخانەکەی لە گوندی ڕەنگینەی شارباژێڕ بەردەوام کراوە بووە و ببووە ناوەندێک بۆ چارەسەرکردنی کێشە و گرفتە کۆمەڵایەتییەکانی خەڵکی ناوچەکە. ئەو بەبێ جیاوازی پشتیوانی لە هەموو چین و توێژەکان کردووە و لە سەردەمە جیاوازەکانی شۆڕشی کورددا، ماڵ و دیوەخانەکەی لانکەی شۆڕشگێڕان و ڕێبواران بووە.

 لە ئەدەبی کوردیدا 
ناونیشانی ڕەحیم ئاغای ڕەنگینە لە چەندین بەرهەمی ئەدەبی و مێژووییدا هاتووە. شاعیری ناسراو، حوسێن خوامراد شەریف ناسراو بە ئارام پێنجوێنی لە دیوانەکەیدا بە ناوی «باخی بلکیان» (چاپ ٢٠٠٣)، لە هۆنراوەکانیدا بە ناوی (حاجی ئاغا) ئاماژەی پێ کردووە. نووسەر لە پەراوێزی دیوانەکەیدا بە ڕوونی ئاماژەی بەوە داوە کە مەبەست لە (حاجی ئاغا)، «ڕەحیم ئاغای ڕەنگینە»یە. دیوانی «باخی بلکیان»ی شاعیری دیاری کوردستان حوسێن خوامراد شەریف، چاپ ٢٠٠٣، لاپەڕە ١٢٥-١٢٧.

 کۆچی دوایی 
ڕەحیم ئاغا دوای تەمەنێکی درێژ لە خزمەتکردنی کۆمەڵایەتی، لە ساڵی ١٩٧٢ لە زێدی خۆی، گوندی ڕەنگینەی شارباژێڕ کۆچی دوایی کرد و هەر لەوێش بە خاک سپێردرا.

 سەرچاوەکان 

پۆل:کەسایەتییەکانی پارێزگای سلێمانی
پۆل:کەسایەتییە کۆمەڵایەتییەکانی کوردستان
پۆل:مێژووی شارباژێڕ